**PROGRAM RADA**

**I**

**SMJERNICE U RADU  
GRADSKOG DRUŠTVA CRVENOG KRIŽA KLANJEC**

**ZA RAZDOBLJE 2017. – 2020. GODINE**

**Sadržaj :**

1. **Rad na organizaciji i razvoju Crvenog križa**
2. **Služba traženja**
3. **Rad na okupljanju dobrovoljnih darivatelja krvi**
4. **Rad na socijalno – zdravstvenoj djelatnosti**
5. **Rad s mladeži i ostale aktivnosti**
6. **Rad na zaštiti čovjekove okoline**
7. **Ostali zadaci**

1. **RAD NA ORGANIZACIJI I RAZVOJU CRVENOG KRIŽA**

1.1 Tijekom svake godine redovito održavati sjednice Odbora i to

najmanje četiri sjednice godišnje, a po potrebi i više u cilju

provođenja odluka, zaključaka te preporuka Skupštine

sukladno sa Statutom ovog Društva.

* 1. Održati dvije sjednice Skupštine tijekom svake godine, prema potrebi i više
  2. Ovo će društvo biti spona između Hrvatskog Crvenog križa

Društva Crvenog križa Krapinsko- zagorske županije,

društveno – političke zajednice, jedinica lokalne uprave i samouprave na području djelovanja društva.

* 1. Prema potrebi Skupština i Odbor osnivati će stalna ili

povremena radna tijela ( savjetodavna ili stručna ) u cilju

obavljanja određenih poslova i zadataka.

2**. SLUŽBA TRAŽENJA**

Prioritetni zadatak u budućem četverogodišnjem razdoblju

ovog Društva Crvenog križa biti će potpuna realizacija Službe traženja pa će se u tom smislu obnašati sljedeći

zadaci

* 1. Prikupljanje, evidencija kao i obrada dobivenih podataka,

kao i davanje informacija rodbini, nadležnim tijelima i udrugama u zemlji i inozemstvu

* 1. Obnašati će se ažurno i za vrijeme svih drugih zadataka,

iz nadležnosti Republike Hrvatske u kojima na osnovu međunarodnih ugovora sudjeluje Hrvatski Crveni križ

* 1. U tijesnoj suradnji sa službama Grada i općina formirati

Službe traženja i koordinirati rad sa istima.

* 1. Redovito prisustvovati svim tečajevima Službe traženja

u organizaciji Hrvatskog Crvenog križa, a u cilju edukacije djelatnika, volontera Crvenog križa.

* 1. U cilju potpunog razvoja Službe traženja organizirati

tečajeve u svim općinama i Gradu na kojima djeluje

ovo Društvo Crvenog križa

3 . **RAD NA OKUPLJANJU DOBROVOLJNIH DARIVATELJA KRVI**

U cilju zadovoljavanja potreba krvi, koje su i nadalje vrlo velike

od posebnog je značenja pravilno planiranje kao i realizacija

svake akcije darivanja krvi.

Stoga je to jedan od prioritetnih zadataka ovog Društva,

te u tom smislu trebamo raditi na :

3.1 Okupljanju dobrovoljnih darivatelja krvi i organizirati

sve akcije prikupljanja krvi u dogovoru sa Hrvatskim

Crvenim križem, Hrvatskim zavodom za transfuzijsku

medicinu i Društvom Crvenog križa Krapinsko-zagorske

županije.

3.2 Realizirati plan doza krvi svake godine dobiven od Društva

Crvenog križa Krapinsko-zagorske županije, a sačinjen

prema broju stanovnika na tom području.

* 1. Svakom dobrovoljnom darivatelju krvi koji pristupi akciji

darivanja krvi, osigurati zahvalni obrok i skromni poklon.

* 1. Zbog opadanja broja dobrovoljnih darivatelja krvi, što

zbog starosti ili bolesti, prioritetan zadatak ovog Društva

u budućem razdoblju je uložiti maksimalan trud i svesrdno

se založiti na sveobuhvatnoj promidžbi i animaciji potrebe

darivanja krvi. U tom smislu organizirati edukativna predavanja za pučanstvo, u suradnji sa zdravstvenim djelatnicima.

* 1. Redovito što svečanije obilježavati Dan dobrovoljnih

darivatelja krvi, organizirajući druženja darivatelja i podjelu

zasluženih priznanja.

* 1. U dogovoru sa čelnicima u općinama i Gradu upriličiti prijeme za višestruke darivatelje krvi.

4. **RAD NA SOCIJALNO – ZDRAVSTVENOJ DJELATNOSTI**

U skladu sa statutom Gradskog društva Crvenog križa Klanjec,

u četverogodišnjem razdoblju posvetiti punu pažnju realizaciji

slijedećih djelatnosti :

* 1. Na našem području veliki je broj socijalno ugroženog

pučanstva, bez zaposlenja, vrlo niskih ili nikakvih primanja. Gradsko društvo Crvenog križa Klanjec

voditi će brigu i uložiti maksimalne napore u ublažavanju bijednog življenja ugroženih specifičnih kategorija pučanstva ( invalidi, bolesni, stari, nemoćni i djeca ).

Pružati im pomoć u suradnji sa Centrom za socijalnu skrb, Gradom i općinama, kao i sa ostalim humanitarnim udrugama na ovom području, kako bi pomoć dobile osobe kojima je ona najpotrebnija.

* 1. Organizirati uoči Uskrsa i Božića nabavu prehrambenih

artikala te higijenskih potrepština i izradom paketa pomoći najugroženijima, a u suradnji sa Gradom i općinama te iste i distribuirati ugroženom pučanstvu.

Pri tome će se osiguravati novčana sredstva, dobivena akcijom " Solidarnost na dijelu ".

* 1. Prikupljati i distribuirati rabljenu odjeću i obuću

potrebitima.

* 1. Redovito organizirati i provoditi akciju " Solidarnost

na dijelu ", koja je tradicionalna i uvijek je vrlo uspješna

i dobro organizirana.

* 1. Organizirati edukativna predavanja zdravstvenog

karaktera u osnovnim školama u suradnji sa djelatnicima

škole i zdravstvenim djelatnicima u sklopu zajedničkih akcija Hrvatskog Crvenog križa ( AIDS, borba protiv

TBC-a i ostalih plućnih bolesti, borba protiv alkoholizma i pušenja i dr. )

* 1. Redovito obilaziti bolesne osobe u suradnji sa

patronažnom službom i pružati im pomoć u hrani,

odjeći i obući.

* 1. Organizirati i održati tečajeve :

tečajeve prve pomoći za vozače motornih vozila po

devetosatnom programu u suradnji sa HAK-om i zainteresiranim auto školama,

* 1. Organizirati i održati tečajeve prve pomoći zaposlenima

za slučaj ozljede na radu ili iznenadne bolesti do njihovog upućivanja na liječenje u zdravstvenoj ustanovi, a u skladu sa Zakonom o zaštiti na radu.

* 1. Organizirati ekipe Crvenog križa i osposobiti ih putem

tečajeva, kao i opremiti standardnom opremom za

pružanje prve pomoći u suradnji sa Dobrovoljnim

vatrogasnim društvima. Osposobiti ekipe u svakoj općini

i Gradu te ekipu prve pomoći u ovom Društvu.

U dogovoru sa vatrogasnim društvima organizirati

pokazne vježbe za pučanstvo.

* 1. Programe " Pomoći u kući " i Dnevni boravak 60+

dopuniti sa financijskim pokazateljima potrebnim za provedbu istoga i takvoga ponuditi Gradu i općinama i dogovoriti njihovu realizaciju

5. **RAD S MLADEŽI I OSTALE AKTIVNOSTI**

* 1. U suradnji sa školama formirati ekipu mladeži i ponuditi

Program za dobrosusjedsku pomoć starim i nemoćnim

osobama i istoga realizirati u suradnji sa školama, socijalnim vijećima u općinama i Gradu.

* 1. Poticati i razvijati međusobnu suradnju aktivnih mladih

članova Hrvatskog Crvenog križa.

* 1. U suradnji sa školama organizirati pripreme ekipa

mladeži iz pružanja prve pomoći. Programirati i provesti

školska i Gradska natjecanja mladeži iz pružanja prve

pomoći te pripremiti ekipu za županijsko natjecanje

i natjecanje na istome.

* 1. Pripremiti prvoplasiranu ekipu mladeži na Gradskom

natjecanju i učestvovati na međužupanijskom natjecanju.

* 1. Aktivno se uključiti te u cijelosti realizirati sve zajedničke akcije Hrvatskog Crvenog križa, koje donosi

Glavni odbor Hrvatskog Crvenog križa, a kojega donosi

i Odbor Gradskog društva Crvenog križa Klanjec.

* 1. Organizirati i provoditi sve ostale akcije koje zbog

izvanrednih okolnosti utvrdi Odbor ili Skupština Hrvatskog Crvenog križa i organi Crvenog križa županije i

i organi Društva.

5.7 Uključiti što više volontera u rad Društva, omogućiti im

edukaciju te ih uputiti na pomoć potrebitima kroz različite akcije

6. **RAD NA ZAŠTITI ČOVJEKOVE OKOLINE**

* 1. U suradnji sa svim općinama i Gradom , osnovnim

školama, radnim organizacijama, organizirati i

učestvovati, a u okviru vlastitih mogućnosti, u akcijama

manjih popravaka ( uređenje i popravak kuća socijalno ugroženih obitelji, starih i nemoćnih osoba ), uređenje vodoopskrbnih objekata, poljskih WC-a, školskih dvorišta,

trgova i ulica.

* 1. Poticanje mladeži Crvenog križa u osnovnim školama

na očuvanje okoliša.

* 1. Gradsko društvo Crvenog križa Klanjec uključivati će se i

učestvovati i u svim drugima akcijama koje nisu planirane ovim Programom rada, a koje će provoditi

Hrvatski Crveni križ ili bilo koja druga udruga ili organizacija na našem području, a u cilju postizanja zajedničkih ciljeva i zadataka vezanih za ovaj program rada i djelatnost Crvenog križa.

1. **OSTALI ZADACI**
   1. Surađivati sa ostalim Gradskim društvima Crvenog križa

ove županije kao i sa Društvom Crvenog križa Krapinsko –

zagorske županije te nadasve sa Hrvatskim crvenim križem, a u cilju razmjene iskustava i provedbe zajedničkih ciljeva i zadataka i pružanje brže svesrdne

pomoći onima kojima je ista i najpotrebnija.

* 1. Nastaviti redovitu suradnju sa sredstvima javnog

priopćavanja, a u skladu sa člankom 6. statuta

Gradskog društva Crvenog križa Klanjec, vodeći računa

da rad Društva bude i nadalje javan i transparentan.

U svezi gore navedenoga informirati redovito pučanstvo

kroz sredstva javnog priopćavanja ( radio postaje, dnevni tisak te novosti HCK-a) i putem društvenih mreža i ewb stranice Društva.

* 1. Zalagati se za što tješnju suradnju Društva sa

poglavarstvima općina i Grada u cilju informiranja o radu Društva, zajedničkim akcijama i dogovora o financiranju djelatnosti Društva, proizašlih iz Zakona o Hrvatskom Crvenom križu, a u cilju potpunog realiziranja ovog Programa rada i smjernica u radu.

7.4 Raditi na omasovljavanju članstva kako odraslih tako i podmlatka

te mladih članova Hrvatskog Crvenog križa.

Program sastavio:

Mario Harapin, bacc.ing.sec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_